Alojzija Zupan Sosič - Wikipedija, prosta enciklopedija

# Alojzija Zupan Sosič

### Iz Wikipedije, proste enciklopedije

Alojzija Zupan Sosič, slovenska literarna zgodovinarka, docentka za slovensko književnost na Filozofski fakulteti Univerze v Ljubljani, * 13. marec 1964, Trbovlje.

## [uredi] Življenjepis

Živi v Ljubljani. Leta 1982 je postala študentka slovenistike in srbokroatistike na Pedagoški akademiji v Ljubljani in leta 1985 tudi diplomirala kot učiteljica slovenskega jezika in književnosti ter srbohrvaškega jezika in književnosti. Še istega leta je postala študentka slovenistike in srbokroatistike na Filozofski fakulteti v Ljubljani, kjer je leta 1988 diplomirala z nazivom profesorica slovenskega jezika s književnostjo in srbohrvaškega jezika s književnostjo. Dalje se je leta 1988 vpisala na študij primerjalne književnosti in literarne teorije na Filozofski fakulteti v Ljubljani, vmes leta 1995 magistrirala iz slovenske književnosti in nato leta 1998 diplomirala še kot literarna komparativistka. Leta 1998 se je zaposlila kot asistentka na Oddelku za slovenistiko Filozofske fakultete Univerze v Ljubljani in leta 2001 postala doktorica literarnih znanosti. Naslednje leto je postala docentka za slovensko književnost. Od leta 2006 je predsednica programa Slovenščina na tujih univerzah (STU).

## [uredi] Strokovna področja

Alojzija Zupan Sosič se ukvarja s sodobnim slovenskim romanom 20. in 21. stoletja (doktorirala je s temo Sodobni slovenski roman ob koncu stoletja), s slovensko književnostjo 20. stoletja v primerjalnem kontekstu (modernizem in postmodernizem), s slovensko ljubezensko poezijo (s temo Ljubezen in erotika v sodobni slovenski poeziji je magistrirala), teorijo pripovednega besedila in proznih žanrov ter teorijo spola in spolne identitete. Prav tako pa je soavtorica srednješolskih učbenikov, avtorica esejev o sodobni slovenski prozi in poeziji. Udeležuje se tudi mednarodnih konferenc in simpozijev v tujini in doma.

## [uredi] Raziskovalni projekti

Podoba Drugega v slovenski in bosanskohercegovski književnosti (Filozofska fakulteta v Ljubljani in Filozofska fakulteta v Tuzli (2002-2004))

## [uredi] Izbrana bibliografija

- Klečeve erotične pesmi. Jezik in slovstvo 4 (1995/96). 207–215.
- Na literarnem otoku Berte Bojetu. Jezik in slovstvo 7/8 (1997/98). 315–331.
- Pravljični roman. Slavistična revija 3 (2000). 309–331.
- Kriminalkina uganka. Slavistična revija 1–2 (2001). 41–55.
- Fantastika in sodobni slovenski roman ob koncu stoletja. Jezik in slovstvo 4 (2000/01). 149–161.
- Poti k romanu. Žanrski sinkretizem najnovejšega slovenskega romana. Primerjalna književnost 1 (2001). 71–83.
- Zavetje zgodbe. Sodobni slovenski roman ob koncu stoletja. Ljubljana: Literarno-umetniško društvo Literatura (Zbirka Novi pristopi), 2003.
- Robovi mreže, robovi jaza: sodobni slovenski roman. Maribor: Litera, 2006.

## [uredi] Glej tudi

- seznam slovenskih literarnih zgodovinarjev

## [uredi] Zunanje povezave

- Osebna stran doc. dr. Alojzije Zupan Sosič
- Spletna stran Oddelka za slovenistiko, kjer je Alojzija Zupan Sosič predstavljena
- Jezik in slovstvo
- STU (Slovenščina na tujih univerzah)
- Slavistična revija
- Primerjalna književnost

  Ta biografski članek je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../a/l/o/Alojzija_Zupan_Sosi%C4%8D_170a.html«

Kategorije: Biografske škrbine | Rojeni leta 1964 | Živeči ljudje | Slovenski literarni zgodovinarji | Predavatelji na Filozofski fakulteti v Ljubljani

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje